**10**

 **Skrajšani postopek**

Na podlagi 19. člena Statuta Mestne občine Nova Gorica (Uradni list RS, št. 13/12, 18/17 in 18/19) je Mestni svet Mestne občine Nova Gorica na seji dne \_\_\_\_\_\_\_\_\_\_\_ sprejel

**O D L O K**

**o spremembi Odloka o sofinanciranju programov društev s področja**

**kmetijstva in podeželja v Mestni občini Nova Gorica**

1. člen

V Odloku o sofinanciranju programov društev s področja kmetijstva in podeželja v Mestni občini Nova Gorica (Uradni list RS, št. 8/10 in 40/16) se v 5. členu, v šesti alineji beseda »ali« nadomesti z besedo »in«.

KONČNA DOLOČBA

1. člen

Ta odlok prične veljati naslednji dan po objavi v Uradnem listu Republike Slovenije.

Številka: 330-1/2010

Nova Gorica, dne

 Samo Turel

 ŽUPAN

Številka: 330-1/2010-8

Nova Gorica, dne 7. maja 2025

O B R A Z L O Ž I T EV

1. **Razlogi, ki utemeljujejo potrebo po sprejetju Odloka o spremembi Odloka o sofinanciranju programov društev s področja kmetijstva in podeželja v Mestni občini Nova Gorica (v nadaljevanju: predlog odloka):**

Odlok o sofinanciranju programov društev s področja kmetijstva in podeželja v Mestni občini Nova Gorica (Uradni list RS, št. 8/2010 in 40/16 – v nadaljevanju: veljavni odlok) je bil sprejet leta 2010. Do sedaj so bili upravičenci do sredstev skladno s sprejetim odlokom strokovna, interesna ali stanovska ter druga društva, ustanove, zasebni zavodi ter druge nevladne organizacije s področja kmetijstva in podeželja Mestne občine Nova Gorica, ki imajo sedež v Mestni občini Nova Gorica **ali** izvajajo programe na njenem območju.

Ker se število upravičencev, ki **nimajo** sedeža v Mestni občini Nova Gorica in so upravičeni do sredstev skladno s tem odlokom, vsako leto povečuje, želimo omejiti upravičence samo na tiste s sedežem v Mestni občini Nova Gorica.

1. **Cilji, ki se želijo doseči s sprejemom odloka:**

S sprejetjem predloga odloka bodo organizacije z sedežem v Mestni občini Nova Gorica predvidoma prejele več sredstev za izvedene programe.

1. **Pravne podlage in načela, po katerih naj se uredijo razmerja na tem področju:**

Pravno podlago predstavlja Statut Mestne občine Nova Gorica (Uradni list RS, št. 13/12, 18/17 in 18/19).

Načela, uporabljena v predlogu odloka, sledijo načelom veljavnega odloka.

1. **Rešitve in posledice, ki bodo nastale s sprejemom predlaganega odloka:**

S sprejetjem predloga odloka se upravičence zmanjša samo na tiste s sedežem v Mestni občini Nova Gorica.

1. **Materialne obveznosti, ki bodo nastale s sprejemom predlaganega odloka:**

Višina sredstev, potrebnih za izvajanje določil odloka je določena v vsakoletnem proračunu Mestne občine Nova Gorica. S sprejetjem predloga odloka za Mestno občino Nova Gorica ne bodo nastale druge materialne obveznosti.

1. **Druge pomembne okoliščine, glede vprašanj, ki jih ureja predlagani odlok:**

Predlagani odlok nameravamo uporabiti v javnem razpisu za leto 2025, zato je predlagan krajši vacatio legis od običajnega in sicer naslednji dan po objavi v Uradnem listu RS.

Skladno s prvo alinejo prvega odstavka 70. a . člena Poslovnika MS predlagamo, da se predlog odlok sprejme po skrajšanem postopku, saj gre za manj pomembne spremembe odloka.

**Mestnemu svetu Mestne občine Nova Gorica predlagamo, da predlog odloka obravnava in ga sprejme.**

Samo Turel

 ŽUPAN

Pripravili:

Martina Remec Pečenko

Vodja Oddelka za gospodarstvo

in gospodarske javne službe

Nevenka Vuk

Višja svetovalka za

gospodarski razvoj